এনসিএ-তে চলছে রিহ্যাব, তার মাঝেই কী বললেন বুমরা!

বেঙ্গালুরু: আশঙ্কা সত্যি করে আইসিসি চ্যাম্পিয়ন্স ট্রফি (ICC Champions Trophy) থেকে চোটের কারণে ছিটকে গিয়েছেন জসপ্রীত বুমরা (Jasprit Bumrah)। তাঁর অভাবে টিম ইন্ডিয়ার (Team India) বোলিং বিভাগ অনেকটাই দুর্বল হয়ে পড়বে তা বলাই বাহুল্য। দলে থাকা অন্যান্য বোলারদের বাড়তি দায়িত্ব নিতে হবে।

কবে সুস্থ হবেন বুমরা?

সিডনিতে বর্ডার-গাভাসকর ট্রফির পঞ্চম তথা শেষ টেস্ট চলাকালীন পিঠ চোট পেয়েছিলেন ডানহাতি পেসার। সে ম্যাচের শেষ ইনিংসে বলই করতে পারেননি তিনি। চ্যাম্পিয়ন্স ট্রফি শুরুর আগে বুমরাকে সুস্থ করে তোলার যাবতীয় চেষ্টা হয়েছিল কিন্তু তা বিফলে যায়। এই মুহূর্তে বেঙ্গালুরুর জাতীয় ক্রিকেট অ্যাকাডেমিতে (NCA) রিহ্যাব করছেন তিনি। সেখানেরই ফিট হয়ে ওঠার প্রক্রিয়ার একটি ছবি সোশ্যাল মিডিয়ায় পোস্ট করেছেন বুমরা।

আরও পড়ুন: কোহলি নন, আরসিবির নেতৃত্ব দেবেন রজত পতিদার

View this post on Instagram

A post shared by jasprit bumrah (@jaspritb1)

ছবিটি এনসিএ-র জিমের ভিতর একটি আয়নার সামনে তুলেছেন তিনি। ক্যাপশনে লিখেছেন, ‘রি-বিল্ডিং’, অর্থাৎ “নতুন করে নিজেকে গড়ছি।” আশা করা যায় আইপিএল ২০২৫ শুরুর আগে সুস্থ হয়ে উঠবেন বুমরা। আইপিএল শেষ হলে জুন মাসে ইংল্যান্ডের বিরুদ্ধে পাঁচটি টেস্টের সিরিজ আছে। ইংলিশ কন্ডিশনে ওই সিরিজে বুমরাকে লাগবেই।

চ্যাম্পিয়ন্স ট্রফির দল ঘোষণার দিন কোচ গৌতম গম্ভীর (Gautam Gambhir) জানিয়েছিলেন, বুমরা কবে ফিরবেন তা এখনই বলা যাচ্ছে না। তা বলতে পারবেন এনসিএ-র চিকিৎসকরা। যদিও তাঁরা এখনও এ নিয়ে মুখ খোলেননি।